2020.05.21. 11:12, Czuczor Szabolcs
Aki lecsúszott volna a 2019-es személyi jövedelem adó bevallásának és 1+1%-ról szóló rendelkezésének 2020. május 20. éjféli határidejéről, annak van egy jó hírünk: a NAV eSZJA oldalán belépve a visszaszámláló egy nappal későbbi, 2020. május 21. éjféli határidőt jelez és a NAV főoldalán is az alábbiak olvashatóak a rendkívüli hírek rovatban:
Éjfélig meghosszabbította a NAV az szja-bevallás és az 1+1%-os rendelkezés határidejét
Ma éjfélig még megtekinthetők, módosíthatók, jóváhagyhatók az szja-bevallási tervezetek a Nemzeti Adó- és Vámhivatal (NAV) eSZJA rendszerében. A határidő meghosszabbítását a tegnap éjszakai bizonytalan működés indokolja. A NAV ezzel biztosítja, hogy mindenki hozzáférjen a számára készült bevallási tervezethez, és valamennyi rendelkezni kívánó adózó támogathassa az általa kiválasztott civil szervezetet, technikai számos vallási közösséget, illetve a Nemzeti Tehetség Programot. Az eSZJA rendszer mai újranyitásának időpontjáról közleményben értesítjük az adózókat.
Címlapkép: nav.gov.hu